Københavns Adresseavis, 1832-03-12
En dannet Jomfru med de bedste Anbefalinger, som i en Række af Aar har conditioneret som Huusjomfru, hos agtede Familier og som er vant til Huusholdning, Syning, fiin Vask og Strygning, og er villig til enhver indvendig Huusgjerning, ønsker til første Mai Condition paa Landet, for at være ved Landhuusholdningen, men da hun ei er kyndig deri, forlanges i det første Aar ingen Løn. De Reflecterende, behage at henvende sig i Gothersgaden 114, i Stuen.